ai4bharat/Pralekha huggingface dataset:
పర్యావరణం, అడవులు, మరియు వాతావరణ మార్పు మంత్రిత్వ శాఖ
అటవీ వనరుల నిర్వహణలో షెడ్యూల్డ్ తెగలు మరియు అడవుల్లో నివసించే ఇతర సాంప్రదాయ జాతులకు మరిన్ని హక్కులు
రేపు సంయుక్తంగా ప్రకటించనున్న శ్రీ అర్జున్ ముండా, శ్రీ ప్రకాష్ జవదేకర్
అటవీ వనరుల నిర్వహణలో గిరిజన జాతులకు మరిన్ని హక్కులను కల్పించాలని కేంద్ర గిరిజన వ్యవహారాలు మరియు కేంద్ర మంత్రిత్వ శాఖలు నిర్ణయించాయి. దీనికి సంబంధించి రేపు ఉదయం 11 గంటలకు న్యూఢిల్లీలోని పర్యావరణ్ భవన్ లో రెండు శాఖలు సంయుక్తంగా సంతకాలు చేయనున్నాయి.
హైబ్రిడ్ పద్థతిలో జరిగే ఈ సంతకాల కార్యక్రమంలో అటవీ కార్యదర్శి శ్రీ రామేశ్వర్ ప్రసాద్ గుప్తా, గిరిజన కార్యదర్శి శ్రీ అనిల్ కుమార్ ఝా తో సహా అన్ని రాష్ట్రాల రెవెన్యూ కార్యదర్శులు పాల్గొంటారు.
ఈ కార్యక్రమంలో గిరిజన వ్యవహారాల మంత్రి శ్రీ అర్జున్ ముండా, పర్యావరణ, అటవీ, వాతావరణ మార్పుల శాఖ మంత్రి శ్రీ ప్రకాష్ జవదేకర్ ప్రసంగించనున్నారు. కార్యక్రమానికి పర్యావరణ శాఖ సహాయ మంత్రి శ్రీ బాబుల్ సుప్రియో, గిరిజన వ్యవహారాల సహాయ మంత్రి శ్రీమతి రేణుకా సింగ్ సారుత కూడా హాజరవుతారు.
సాధారణంగా అటవీ హక్కుల చట్టం అని పిలిచే షెడ్యూల్డ్ తెగలు మరియు ఇతర సాంప్రదాయ అటవీ నివాసుల  చట్టం, 2006 ను మరింత సమర్థవంతంగా అమలు చేయడానికి మరిన్ని చర్యలను తీసుకోవాలన్న లక్ష్యంతో రెండు మంత్రిత్వశాఖలు కలసి పని చేయాలని నిర్ణయించాయి.
ఈ చట్టం తరతరాలుగా అడవులలో నివసిస్తున్న అటవీ నివాస షెడ్యూల్డ్ తెగలు  మరియు ఇతర సాంప్రదాయ అటవీ నివాసులు  కు అటవీ భూములపై హక్కులను గుర్తించి వాటిని వినియోగించుకోవడానికి అధికారం కల్పించింది. అయితే, ఈ హక్కులు అధికార రికార్డులలో నమోదు వడం లేదు. గిరిజనుల హక్కులను రికార్డుల్లో నమోదు చేసి వారికి భూములపై హక్కులను కల్పించే విధంగా అటవీ హక్కుల చట్టం ను అమలు చేయడం జరుగుతుంది.
(Visitor Counter : 648
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
నార్వే సందర్శించిన, కేంద్ర మత్య్స, పశుసంవర్థక, పాడి పరిశ్రమ శాఖమంత్రి శ్రీ పర్షోత్తం రూపాల నాయకత్వంలోని ఉన్నతస్థాయి ప్రతినిధి వర్గం.
చేపలు, ఆక్వాకల్చర్ రంగాలలో ఇండియా, నార్వేల మధ్య ద్వైపాక్షిక సంబంధాలను బలోపేతం చేసేఉద్దేశంతో నార్వేపర్యటన
ఆక్వాజెన్రంగంలో సంయుక్త సమకారానికి గల అవకాశాలపై చర్చించిన కేంద్ర మంత్రి.
కేంద్ర మత్య, పశుసంవర్థక,పాడి పరిశ్రమ శాఖ మంత్రి శ్రీపర్షోత్తం రూపాల నాయకత్వంలో, కేంద్ర మత్య్స, పశుసంవర్థక , పాడిపరిశ్రమ శాఖ సహాయమంత్రి డాక్టర్ ఎల్.మురుగన్ సహా ఉన్నతస్థాయి ప్రతినిధి వర్గం ఈరోజు నార్వే సందర్శించింది.
మత్స్య, ఆక్వాకల్చర్ రంగాలు అంతర్జాతీయ ఆర్థిక వ్యవస్థకు దోహదపడే రంగాలుగా గుర్తింపుపొందడంతో, భారత ప్రభుత్వం ఈ రంగాలకు సంబంధించి అంతర్జాతీయంగా పురోగమించడానికిగల అవకాశాలకు సంబంధించి పలు చర్యలు తీసుకుంటోంది. ఇందుకు అనుగుణంగా, ఇండియా, నార్వేల మధ్య మత్స్య, ఆక్వాకల్చర్ రంగాలలో ద్వైపాక్షిక సహకారాన్ని పెంపొందించేందుకు నార్వే పర్యటనను ఏర్పాటు చేశారు.
భారత ప్రతినిధి వర్గం నార్వేలోని క్లోస్టెర్గటాలోని ట్రోన్థీమ్ స్పెక్ట్రం లో జరిగిన ఆక్వా నార్ 2023 ప్రారంభ సమావేశానికి హాజరైంది. ఆక్వానార్ అనేది ప్రపంచంలోనే అతిపెద్ద ఆక్వా ట్రేడ్షో. ఇది ఆక్వా కల్చర్ సాంకేతికత, ఆవిష్కరణలకు సంబంధించిన ప్రదర్శన.
ఆక్వానార్ 2023 ఎగ్జిబిషన్ ప్రారంభోత్సవానికి హాజరైనఅనంతరం, ఈ రంగంలో వచ్చిన అధునాతన మార్పులను పరిశీలించడంతోపాటు, సుస్థిర ఆక్వాకల్చర్కు పరిష్కారాలనుకూడా పరిశీలించారు. ఈ ప్రతినిధివర్గం, ఆక్వాజెన్, పరిశోధనాత్మక బ్రీడిరగ్ కంపెనీని సందర్శించింది. ఇదాఇ అంతర్జాతీయ ఆక్వాకల్చర్ పరిశ్రమకు జెనిటిక్స్టార్టర్ మెటీరియల్ను, ఫలదీకరణ చెందిన గుడ్లను అందజేస్తుంటుంది. శ్రీ పర్షోత్తం రూపాల, డాక్టర్ ఎల్.మురుగన్లు ఆక్వాజెన్ సి.ఇ.ఒ క్నుట్ రోఫ్లో తో సంయుక్తభాగస్వామ్యానికి సంబంధించిన అంశాలను చర్చించారు. సాల్మన్ బ్రీడిరగ్ కు సంబంధించి ఆక్వాజెన్ పరిశోధన, అభివృద్ధి , డైరక్టర్ ఆఫ్ బ్రీడిరగ్, శ్రీ మతియాస్ మెడియానా ప్రెజెంటేషన్ ఇచ్చారు.
వ్యవసాయ మంత్రిత్వ శాఖ
భారతీయ అరటి & బేబీ కార్న్లకు కెనడా మార్కెట్లలోకి అనుమతి
భారతీయ అరటి, బేబీ కార్న్లను మార్కెట్లలోకి అనుమతించే విషయమై 'నేషనల్ ప్లాంట్ ప్రొటెక్షన్ ఆర్గనైజేషన్స్ ఆఫ్ ఇండియా', కెనడా మధ్య జరిగిన చర్చలు ఫల ప్రదమయ్యాయి. ఫలితంగా ఈ ఉత్పత్తులు కెనడా మార్కెట్లలోకి విక్రయించేందుకు గాను తగు మార్గం సుగమమైంది. 07.04.22న డీఏ&ఎఫ్డబ్ల్యుకార్యదర్శి శ్రీ మనోజ్ అహుజా, కెనడా హైకమిషనర్ హెచ్.ఈ, కామెరాన్ మధ్య సమావేశం జరిగింది. ఈ సమావేశం అనంతర కెనడా D-95-28: ప్లాంట్ ప్రొటెక్షన్ ఇంపోర్ట్ అండ్ డొమెస్టిక్ మూవ్మెంట్ రిక్వైర్మెంట్స్ ఫర్ కార్న్ అండ్ ఆటోమేటెడ్ ఇంపోర్ట్ రిఫరెన్స్ సిస్టమ్  ఆదేశాన్ని నవీకరించింది. దీని ఫలితంగా భారతదేశం నుండి కెనడాకు తాజా బేబీ కార్న్ ఎగుమతులు ఏప్రిల్ 2022 నుండి ప్రారంభమవుతాయి. దీనికి తోడు భారతదేశం నుంచి ఉత్పత్తి అయ్యే తాజా అరటిపండ్లకు సంబంధించిన సాంకేతిక సమాచారం అందించింది. ఈ నేపథ్యంలో భారత సమాచారం
ఆధారంగా భారత అరటి పండ్లు కెనడా మార్కెట్ల ప్రవేశానికి తక్షణమే అనుమతులు అమలులోకి వచ్చాయి. కెనడా ప్రభుత్వం యొక్క ఈ నిర్ణయం ఈ పంటలను పండించే భారతీయ రైతులకు ఎంతో ప్రయోజనం చేకూరుస్తుంది మరియు భారతదేశ ఎగుమతి ఆదాయాలను కూడా పెంచుతుంది.
ఆరోగ్య, కుటుంబ సంక్షేమ మంత్రిత్వ శాఖ
కొత్త ఎయిమ్స్ వంటి సంస్థల కోసం కేటాయించిన నిధులపై - తాజా సమాచారం
ప్రధానమంత్రి స్వాస్థ్య సురక్ష యోజన  కింద మంజూరైన కొత్త ఎయిమ్స్ కోసం నిధులను, ఈ పథకం కోసం బడ్జెట్ కేటాయింపుల నుండి అందుబాటులో ఉంచడం జరిగింది. ఒక ప్రాజెక్టుగా కొత్త ఎయిమ్స్ ఏర్పాటు కోసం, పి.ఎం.ఎస్.ఎస్.వై. బడ్జెట్ క్యాపిటల్ ఖాతా కింద కేటాయింపుల నుండి ఎగ్జిక్యూటింగ్ ఏజెన్సీలకు నిధులు విడుదల చేయడం జరిగింది. ఎయిమ్స్ ప్రాజెక్ట్ వారీగా 2019-20 మరియు 2020-21 ఆర్ధిక సంవత్సరాల్లో విడుదల చేసిన నిధుల వివరాలు అనుబంధం-I లో ఉన్నాయి.
ఆయా సంస్థల స్థాయిలో కార్యాచరణ వ్యయం కోసం, పూర్తిస్థాయిలో / పాక్షికంగా పనిచేసే ఎయిమ్స్ సంస్థలకు పి.ఎం.ఎస్.ఎస్.వై. బడ్జెట్ కు చెందిన రెవెన్యూ ఖాతా నుండి గ్రాంట్-ఇన్-ఎయిడ్ రూపంలో నిధులు విడుదల చేయడం జరిగింది. ఆ వివరాలు అనుబంధం-II లో ఉన్నాయి.
అనుబంధం-I
ఎయిమ్స్ ప్రాజెక్టు వారీగా 2019-20 మరియు 2020-21 మధ్య విడుదలైన నిధుల వివరాలు
|
|
క్రమ సంఖ్య
|
|
ఎయిమ్స్
|
|
విడుదలైన ప్రాజెక్టు నిధులు

|
|
2019-20
|
|
2020-21
|
|
1
|
|
రాయ్ బరేలీ,
ఉత్తర ప్రదేశ్
|
|
176.54
|
|
200.34
|
|
2
|
|
మంగళగిరి,
ఆంధ్రప్రదేశ్
|
|
233.11
|
|
261.10
|
|
3
|
|
నాగపూర్,
మహారాష్ట్ర
|
|
340.11
|
|
231.77
|
|
4
|
|
కళ్యాణి,
పశ్చిమ బెంగాల్
|
|
316.19
|
|
274.02
|
|
5
|
|
గోరఖ్ పూర్,
ఉత్తరప్రదేశ్
|
|
332.17
|
|
127.13
|
|
6
|
|
బతిండా,
పంజాబ్
|
|
232.10
|
|
202.02
|
|
7
|
|
గౌహతి,
అస్సాం
|
|
167.13
|
|
166.31
|
|
8
|
|
బిలాస్ పూర్,
హిమాచలప్రదేశ్
|
|
280.23
|
|
378.78
|
|
9
|
|
దియోఘర్,
ఝార్ఖండ్
|
|
164.32
|
|
206.63
|
|
10
|
|
విజయనగర్,
జమ్మూ
|
|
0.00
|
|
322.35
|
|
11
|
|
అవంతిపొరా,
కశ్మీర్
|
|
0.00
|
|
211.16
|
|
12
|
|
మధురై,
తమిళనాడు
|
|
3.12
|
|
4.23
|
|
13
|
|
రాజ్ కోట్,
గుజరాత్
|
|
2.20
|
|
161.86
|
|
14
|
|
బీబీనగర్,
తెలంగాణ
|
|
12.09
|
|
6.77
అనుబంధం-II
పూర్తిస్థాయిలో / పాక్షికంగా పనిచేసే ఎయిమ్స్ కి గ్రాంట్స్-ఇన్-ఎయిడ్ గా విడుదల చేసిన నిధుల వివరాలు
|
|
క్రమ
సంఖ్య
|
|
ఎయిమ్స్
|
|
గ్రాంట్-ఇన్-ఎయిడ్ గా
విడుదలైన నిధులు

|
|
2019-20
|
|
2020-21
|
|
1
|
|
రాయబరేలి,
ఉత్తర ప్రదేశ్
|
|
23.96
|
|
40.00
|
|
2
|
|
మంగళగిరి,
ఆంధ్రప్రదేశ్
|
|
31.00
|
|
53.50
|
|
3
|
|
నాగపూర్,
మహారాష్ట్ర
|
|
31.00
|
|
66.50
|
|
4
|
|
కళ్యాణి,
పశ్చిమ బెంగాల్
|
|
18.00
|
|
16.30
|
|
5
|
|
గోరఖ్ పూర్,
ఉత్తరప్రదేశ్
|
|
27.00
|
|
60.30
|
|
6
|
|
బతిండా,
పంజాబ్
|
|
6.81
|
|
37.50
|
|
7
|
|
గౌహతి,
అస్సాం
|
|
1.00
|
|
9.50
|
|
8
|
|
బిలాస్ పూర్,
హిమాచలప్రదేశ్
|
|
1.50
|
|
5.00
|
|
9
|
|
దియోఘర్,
ఝార్ఖండ్
|
|
3.00
|
|
28.30
|
|
10
|
|
విజయనగర్,
జమ్మూ
|
|
0.00
|
|
3.00
|
|
11
|
|
అవంతిపొరా,
కశ్మీర్
|
|
0.00
|
|
1.50
|
|
12
|
|
రాజ్ కోట్,
గుజరాత్
|
|
0.00
|
|
9.00
|
|
13
|
|
బీబీనగర్,
తెలంగాణ
|
|
22.00
|
|
29.00
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈరోజు లోక్ సభకు లిఖితపూర్వకంగా సమర్పించిన సమాధానంలో ఈ సమాచారాన్ని తెలియజేశారు.
చట్ట, న్యాయ మంత్రిత్వ శాఖ
భారతదేశం మధ్యవర్తిత్వం ఫలితం గా రూపుదిద్దుకొన్న యుఎన్ కన్వెన్షన్ ఆన్ ఇంటర్నేశనల్ సెటిల్మెంట్ అగ్రిమెంట్స్ పై సంతకాని కి ఆమోదం తెలిపిన మంత్రివర్గం
సింగపూర్ లో 2019వ సంవత్సరం ఆగస్టు 7వ తేదీ న గానీ, లేదా ఐక్య రాజ్య సమితి ప్రధాన కేంద్రం లో గానీ రిపబ్లిక్ ఆఫ్ ఇండియా మధ్యవర్తిత్వం ద్వారా కుదిరే యునైటెడ్ నేషన్స్ కన్వెన్శన్ ఆన్ ఇంటర్నేషనల్ సెటిల్మెంట్ అగ్రిమెంట్స్ పై సంతకం చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
లబ్ధి:
ఈ కన్వెన్శన్ పై సంతకం చేయడం వల్ల పెట్టుబడిదారుల లో విశ్వాసం పెరగ గలదు. అంతేకాక ఇది ప్రత్యామ్నాయ వివాద పరిష్కారం పై అంతర్జాతీయ ప్రక్రియ ను ఆచరించడం పట్ల భారతదేశం యొక్క వచన బద్ధత విషయం లోనూ విదేశీ పెట్టుబడిదారుల కు ఒక సానుకూలమైనటువంటి సంకేతాన్ని కూడా అందించినట్లు కాగలదు.
ఎడిఆర్ వ్యవస్థ ను ప్రోత్సహించే చొరవ లు
భారతదేశం లో అంతర్జాతీయ వాణిజ్య సంబంధి మధ్యవర్తిత్వాన్ని ప్రోత్సహించడం కోసం ఒక సమగ్రమైనటువంటి మధ్యవర్తిత్వ వ్యవస్థ ను వికసింపచేయడం కోసం ప్రభుత్వం ఒక చట్టబద్ద సంస్థ గా న్యూ ఢిల్లీ ఇంటర్నేషల్ ఆర్బిట్రేషన్ సెంటర్  ని నెలకొల్పబోతోంది. కమర్షియల్ కోర్ట్స్ యాక్ట్, 2015లో మరిన్ని సవరణ లను తీసుకొని రావడం జరిగింది. అలాగే, ఆర్బిట్రేశన్ ఎండ్ కన్ సిలియేశన్ యాక్ట్, 1996ను మరింత గా సవరించేందుకు శాసన సంబంధమైన కసరత్తు ప్రస్తుతం కొనసాగుతోంది. భారతదేశం లో దేశీయ, అంతర్జాతీయ మరియు వాణిజ్య వివాదాల ను ఎడిఆర్ వ్యవస్థ ద్వారా పరిష్కరించడాన్ని ప్రోత్సహించే దృష్టి తో ఈ మేరకు చొరవల ను తీసుకోవడం జరుగుతోంది. కొన్ని ఎంపిక చేసిన శ్రేణి కేసు ల యొక్క పరిష్కారం లో తప్పనిసరి గా మధ్యవర్తిత్వాన్ని ఆశ్రయించడానికని కమర్షియల్ కోర్ట్స్ యాక్ట్, 2015 లో ఒక కొత్త అధ్యాయాన్ని ప్రవేశపెట్టడమైంది. ఈ విధంగా ‘కన్వెన్శన్’ తాలూకు నిబంధనలు దేశీయ చట్టాల కు మరియు ఆల్టర్నటివ్ డిస్ప్యూట్ రెజల్యూశన్ మెకానిజమ్స్ ను బలోపేతం చేసేందుకు చేపట్టిన ప్రయత్నాలకు అనుగుణం గా ఉన్నాయి.
(
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో కనీస మద్ధతు ధర కార్యకలాపాలు
- రూ.57967.79 కోట్ల ఎంఎస్పీ విలువ కలిగిన కేఎంఎస్ ప్రొక్యూర్మెంట్ ఆపరేషన్లతో దాదాపు 27.81 లక్షల మంది వరి రైతులకు మేలు
ప్రస్తుతం కొనసాగుతున్న ఖరీఫ్ మార్కెటింగ్ సీజన్లో  ప్రభుత్వం ఇప్పటికే అమలులో ఉన్న కనీస మద్దతు ధర పథకాల్ని
అమలు చేస్తోంది. దీని ప్రకారమే ఖరీఫ్ దిగుబడులను రైతుల నుండి ఎంఎస్పీ వద్ద కొనుగోలు చేస్తోంది. 2020-21 ఖరీఫ్ వరి సేకరణ సజావుగా కొనసాగుతోంది. పంజాబ్, హర్యాణా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, ఛండీగఢ్, జమ్మూ మరియు కాశ్మీర్, కేరళ, గుజరాత్, ఆంధ్రప్రదేశ్, ఒడిషా, మహారాష్ట్రలలో రైతు వరి దిగుబడుల సేకరణ జోరుగా సాగుతోంది. ఈ నెల 25వ తేదీ నాటికి మొత్తం 307.03 ఎల్ఎమ్టీల వరిని కొనుగోలు చేశారు. గత ఏడాది కోనుగోళ్లు 259.41 ఎల్ఎమ్టీలుగా నిలిచాయి. గత సంవత్సరంతో పోలిస్తే ఇది 18.35 శాతం అధికం. మొత్తం 307.03 ఎల్ఎమ్టీల వరి కొనుగోళ్లలో పంజాబ్ ఒక్కటే 202.53 ఎల్ఎమ్టీల వరిని అందించింది. మొత్తం వరి సేకరణలో ఇది 65.96 శాతానికి సమానం. సుమారుగా 27.81 లక్షల మంది రైతులు ఇప్పటికే కొనసాగుతున్న కేఎంఎస్ సేకరణ కార్యకలాపాల నుండి లబ్ధి పొందారు. వీటి ఎంఎస్పీ విలువ రూ.57967.79 కోట్లు. దీనికి తోడు ఆయా రాష్ట్రాల ప్రతిపాదన ఆధారంగా తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యాణా, ఉత్తర ప్రదేశ్, ఒడిషా, రాజస్థాన్, ఆంధ్రప్రదేశ్ రాష్ట్రాలకు ఖరీఫ్ మార్కెటింగ్ సీజన్ 2020కు సంబంధించి దాదాపు 45.24 ఎల్ఎంటీల పప్పు ధాన్యాలు, నూనె గింజల సేకరింరణకు గాను అనుమతి మంజూరైంది. ధర మద్దతు పథకం  కింద ఈ సేకరణకు అనుమతులిచ్చారు. దీనికి తోడు ఆంధ్రప్రదేశ్, కర్ణాటక, తమిళనాడు, కేరళ రాష్ట్రాల నుంచి 1.23 ఎల్ఎమ్టీల కొబ్బరి  కొనుగోలుకూ అనుమతి ఇవ్వబడింది. పీఎస్ఎస్ పథకం కింద వివిద పప్పుధాన్యాలు, నూనెగింజలు, కొబ్బరిని సేకరించేందుకు రాష్ట్రాలు, కేంద్ర పాలిత ప్రాంతాల నుంచి అవసరమైన ప్రతిపాదనలు అందిన తరువాత తగిన అనుమతులివ్వడం జరుగుతుంది. తద్వారా ఈ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి గాను నోటిఫైడ్ ఎంఎస్పీ వద్ద నమోదిత రైతులను నుంచి నేరుగా పొందవచ్చు. నోటిఫైడ్ హార్వెస్టింగ్ కాలంలో సంబంధిత రాష్ట్రాలు / యుటీలలో మార్కెట్ రేటు కంటే ఎంఎస్పీ తక్కువగా ఉన్నా రాష్ట్ర నామినేటెడ్ ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీలు ప్రొక్యూర్మెంట్ కార్యకలాపాలను చేపడుతుంది. ఈ నెల 25వ తేదీ వరకు  ప్రభుత్వం తన నోడల్ ఏజెన్సీల ద్వారా రూ.465.05 కోట్ల విలువైన దాదాపు 86199.73 మెట్రిక్ టన్నుల పెసర్లు, మినుములు, వేరుశనగ, సోయాబీన్లను సేకరించింది. వీటి ద్వారా తమిళనాడు, మహారాష్ట్ర, గుజరాత్, హర్యాణా, రాజస్థాన్ రాష్ట్రాలలో 49736 మంది రైతులకు లబ్ది చేకూరింది. దీనికి తోడు.. ఈ నెల 25వ తేదీ వరకు రూ.52.40కోట్ల ఎంఎస్పీ విలువ కలిగిన 5089 మెట్రిక్ టన్నుల కొబ్బరిని  సమీకరించారు. దీని వల్ల కర్ణాటక, తమిళనాడులలోని 3961 మంది రైతుల లాభం చేకూర్చింది. కొబ్బరి, మినుములను ఉత్పత్తి చేసే పలు ప్రధాన రాష్ట్రాల్లో ధరలు, కనీస మద్దతు ధర కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజల రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / కేంద్ర పాలిత ప్రాంతాలు ప్రభుత్వాలు దిగుబడులు సేకరణను ప్రారంభించడానికి అవసరమైన ఏర్పాట్లు చేస్తున్నాయి. పంజాబ్, హర్యాణా, రాజస్థాన్, మధ్యప్రదేశ్, తెలంగాణ, ఆంధ్రప్రదేశ్, మహారాష్ట్ర, గుజరాత్, ఒడిషా, కర్ణాటక రాష్ట్రాల్లో ఎంఎస్పీ కింద ముడి పత్తి  సేకరణ కార్యకలాపాలు సజావుగా జరుగుతున్నాయి. ఈ నెల 25వ తేదీ వరకు
రూ.7527.31 కోట్ల విలువైన 2549404 పత్తి బేళ్లను కొనుగోలు చేశారు. దీని వల్ల 513960 మంది రైతులకు లబ్ది చేకూరింది.
హోం మంత్రిత్వ శాఖ
రేపు కేంద్ర హోం శాఖ మంత్రి శ్రీ అమిత్ షా అధ్యక్షతన రేపు బెంగళూరు లో జరగనున్న 'మాదకద్రవ్యాల అక్రమ రవాణా మరియు జాతీయ భద్రత' ప్రాంతీయ సదస్సు
ప్రధానమంత్రి శ్రీ నరేంద్ర మోదీ నాయకత్వంలో మాదకద్రవ్యాల రహిత భారతాన్ని రూపొందించడానికి మాదకద్రవ్యాల రవాణా అరికట్టేందుకు కఠిన చర్యలు అమలు చేస్తున్న కేంద్ర ప్రభుత్వం
స్వాధీనం చేసుకున్న 9,298 కిలోల మాదకద్రవ్యాల విధ్వంసాన్ని పర్యవేక్షించనున్న కేంద్ర ,హోం మంత్రి
2022 జూన్ 01 నుంచి 75 రోజుల వ్యవధిలో 75,000 కిలోల మాదకద్రవ్యాలను ధ్వంసం చేయాలని లక్ష్యంగా నిర్ణయించుకుని 2022 జూన్ 1 నాటికి లక్ష్యాలకు మించి 5,94,620 కిలోల మాదకద్రవ్యాలను ధ్వంసం చేసిన అధికారులు
ప్రధాన మంత్రి నరేంద్ర మోదీ ఆదేశాల మేరకు అన్ని నార్కోటిక్స్ ఏజెన్సీల సంస్థాగత నిర్మాణం, సాధికారత, సమన్వయాన్ని బలోపేతం చేయడం, మాదకద్రవ్యాల రవాణాపై అరికట్టడానికి సమగ్ర అవగాహన కల్పించడం అనే త్రిముఖ వ్యూహం అమలు చేస్తున్న కేంద్ర హోంశాఖ
రేపు కేంద్ర హోం శాఖ మంత్రి శ్రీ అమిత్ షా అధ్యక్షతన రేపు బెంగళూరు లో 'మాదకద్రవ్యాల అక్రమ రవాణా మరియు జాతీయ భద్రత' ప్రాంతీయ సదస్సు జరగనున్నది. సమావేశంలో 5 దక్షిణాది రాష్ట్రాలు, 3 కేంద్రపాలిత ప్రాంతాల ప్రతినిధులు పాల్గొంటారు.స్వాధీనం చేసుకున్న రూ.1,235 కోట్ల విలువ చేసే 9,298 కిలోల మాదక ద్రవ్యాల ధ్వంసం చేయడానికి ఏర్పాటైన కార్యక్రమంలో కేంద్ర హోంమంత్రి పాల్గొంటారు.
సమావేశంలో సముద్ర మార్గం ద్వారా జరుగుతున్న మాదకద్రవ్యాల అక్రమ రవాణా అరికట్టేందుకు అమలు చేయాల్సిన చర్యలు, అక్రమ రవాణా పూర్తిగా నిలిచిపోయేలా చూసేందుకు మాదకద్రవ్యాల స్మగ్లర్లపై కఠిన చర్యలు తీసుకోవడం, రాష్ట్ర, కేంద్ర మాదకద్రవ్యాల చట్ట అమలు సంస్థల మధ్య నిరంతర సమన్వయం/ సహకారం సాధించి సమిష్టి అవగాహన కార్యక్రమం ద్వారా మాదకద్రవ్యాల వినియోగాన్ని అరికట్టడం లాంటి ముఖ్యమైన అంశాలు చర్చకు రానున్నాయి.
ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం మాదకద్రవ్యాల రహిత భారతాన్ని రూపొందించడానికి మాదకద్రవ్యాల రవాణా అరికట్టేందుకు కఠిన చర్యలు అమలు చేస్తోంది.
ఆజాదీ కా అమృత్ మహోత్సవంలో భాగంగా 2022 జూన్ 01 నుంచి 75 రోజుల వ్యవధిలో 75,000 కిలోల మాదకద్రవ్యాలను నాశనం చేయాలని లక్ష్యంగా పెట్టుకున్నారు, అయితే, అధికారులు లక్ష్యాన్ని అధిగమించి 2022 జూన్ 1 నాటికి 5,94,620 కిలోల మాదకద్రవ్యాలను అధికారులు ధ్వంసం చేశారు.స్వాధీనం చేసుకున్న మొత్తం డ్రగ్స్ లో రూ.3,138 కోట్ల విలువైన 1,29,363 కిలోల మాదకద్రవ్యాలను ఎన్ సీబీ ధ్వంసం చేసింది.
ప్రధాన మంత్రి నరేంద్ర మోదీ ఆదేశాల మేరకు అన్ని నార్కోటిక్స్ ఏజెన్సీల సంస్థాగత నిర్మాణం, సాధికారత, సమన్వయాన్ని బలోపేతం చేయడం, మాదకద్రవ్యాల రవాణాపై అరికట్టడానికి సమగ్ర అవగాహన కల్పించడం అనే త్రిముఖ వ్యూహం కేంద్ర హోంశాఖ పర్యవేక్షణలో అమలు జరుగుతోంది.
మాదకద్రవ్యాల స్మగ్లింగ్ సమస్య కేంద్రానికి లేదా రాష్ట్రానికి సంబంధించిన సమస్య కాదని, జాతీయ సమస్య అని ప్రభుత్వం గుర్తించింది. సమస్యను ఎదుర్కోవడానికి జరిగే ప్రయత్నాలు కూడా జాతీయంగా, సమిష్టిగా అమలు జరగాల్సి ఉంటుంది. మాదకద్రవ్యాల సమస్యను సమర్థంగా ఎదుర్కొనేందుకు అన్ని రాష్ట్రాలు క్రమం తప్పకుండా జిల్లా స్థాయి, రాష్ట్ర స్థాయి ఎన్సీఓఆర్డీ సమావేశాలు నిర్వహించాలని కేంద్ర ప్రభుత్వం ఆదేశాలు జారీ చేసింది.
మాదకద్రవ్యాల అణచివేతకు జరుగుతున్న కార్యక్రమాల అమలులో అత్యాధునిక సాంకేతిక పరిజ్ఞానాన్ని వినియోగించడం , నల్లమందు పండించే ప్రాంతాలను గుర్తించి నియంత్రించేందుకు డ్రోన్, ఆర్టిఫిషియల్ ఇంటెలిజెన్స్, శాటిలైట్ మ్యాపింగ్ వాడకాన్ని ఉపయోగించాల్సి ఉంటుంది. మాదకద్రవ్యాల కేసులో దాని మూలం నుంచి గమ్యస్థానం వరకు క్షుణ్ణంగా దర్యాప్తు చేసి దాని మొత్తం వ్యవస్థ నాశనం చేయాలని అధికారులు నిర్ణయించారు.
ఆర్థిక మంత్రిత్వ శాఖ
త్రిపుర మౌలిక సదుపాయాల ప్రాజెక్టుల తయారీలో తోడ్పాటుకు ఏడీబీ, భారత్ సంతకం
ఈశాన్య రాష్ట్రమైన త్రిపురలో పట్టణ సౌకర్యాలను మెరుగుపరచడానికి, పర్యాటక మౌలిక సదుపాయాలను అభివృద్ధి చేయడానికి మౌలిక సదుపాయాల అభివృద్ధి ప్రాజెక్టుల తయారీకి ఆసియా అభివృద్ధి బ్యాంకు , భారత ప్రభుత్వం ఈ రోజు 4.21 మిలియన్ డాలర్ల ప్రాజెక్ట్ రెడీనెస్ ఫైనాన్సింగ్ ఒప్పందంపై  సంతకం చేశాయి. భారత్లోని ఈశాన్య ప్రాంతంలో ఒక రాష్ట్రానికి ఏడీబీ అందిస్తున్న తొలి పీఆర్ఎఫ్ ఫెసిలిటీ ఇది. త్రిపుర పట్టణ, పర్యాటక అభివృద్ధి ప్రాజెక్టు కోసం ఉద్దేశించిన పీఆర్ఎఫ్పై భారత ప్రభుత్వం తరఫున ఆర్థిక మంత్రిత్వ శాఖ ఆర్థిక వ్యవహారాల విభాగం అదనపు కార్యదర్శి డాక్టర్ సి.ఎస్.మోహపాత్ర, ఏడీబీ ఇండియా రెసిడెంట్ మిషన్ కంట్రీ డైరెక్టర్ శ్రీ టేకో కొనిషి సంతకం చేశారు. ఆర్థిక అభివృద్ధికి తోడ్పడే రంగాలలో కీలకమైన మౌలిక సదుపాయాల పెట్టుబడి ప్రాజెక్టులు, సంబంధిత సంస్కరణలను అభివృద్ధి చేయడం ద్వారా సమగ్ర ప్రణాళికతో పట్టణ సేవలు మరియు పర్యాటక మౌలిక సదుపాయాలను మెరుగుపర్చడానికి త్రిపుర రాష్ట్ర ప్రభుత్వానికి ఈ ఫెసిలిటీ ఎంతగాగో తోడ్పడుతుందని డాక్టర్ మోహపాత్ర తెలిపారు. వాతావరణ మరియు విపత్తు స్థితిస్థాపకత, సమగ్రత మరియు ఉప ప్రాజెక్టుల స్థిరత్వాన్ని భరోసా చేసేటప్పుడు సాధ్యత అధ్యయనాలు, వివరణాత్మక ఇంజినీరింగ్ డిజైన్లను తయారు చేయడం మరియు రాష్ట్ర స్థాయి ఏజెన్సీల సామర్థ్యాన్ని పెంపొందించడం ద్వారా మౌలిక సదుపాయాల ప్రాజెక్టుల యొక్క అధిక సంసిద్ధతను నిర్ధారించడం ఈ సౌకర్యం యొక్క లక్ష్యం అని శ్రీ కొనిషి తెలిపారు. పట్టణ మౌలిక సదుపాయాలు మరియు పట్టణ స్థానిక సంస్థల  తక్కువ సంస్థాగత సామర్థ్యం త్రిపురలో పట్టణీకరణ నేతృత్వంలో వృద్ధికి ఆటంకం కలిగించాయి. 7 జిల్లాల ప్రధాన కార్యాలయాలు  మరియు 13 యుఎల్బీలకు నీటి సరఫరా, పారిశుధ్యం, వరద నీటి పారుదల, పట్టణ రహదారులు, పట్టణ సౌకర్యాలపై దృష్టి సారిస్తూనే.. రాష్ట్ర సమగ్ర మౌలిక సదుపాయాల అభివృద్ధి ప్రణాళికలకు పీఆర్ఎఫ్ సహాయం చేస్తుంది.
తగినంత మౌలిక సదుపాయాలు, ప్రణాళికాబద్ధమైన కార్యకలాపాలు లేకపోవడం వల్ల రాష్ట్ర పర్యాటక వృద్ధికి కూడా ఆటంకం కలుగుతుంది. ఆర్థిక వ్యవస్థకు పర్యాటక సహకారాన్ని మెరుగుపర్చాలనే రాష్ట్ర ప్రభుత్వ లక్ష్యాలకు పీఆర్ఎఫ్ మద్దతు ఇస్తుంది మరియు సమగ్ర పర్యాటక మౌలిక సదుపాయాల ప్రణాళికల అభివృద్ధికి తోడ్పడుతుంది. మార్కెటింగ్ మరియు ప్రమోషన్ వ్యూహాలతో పాటు సౌకర్యాలను కల్పించడం, పర్యాటక ప్రదేశాలకు రహదారి అనుసంధానతను మెరుగుపరచడం వంటివి ఇందులో ఉన్నాయి. పేదరికాన్ని నిర్మూలించడానికి తన ప్రయత్నాలను కొనసాగిస్తూ, సంపన్నమైన, సమ్మిళితమైన, స్థితిస్థాపకంగా మరియు స్థిరమైన ఆసియా మరియు పసిఫిక్ ప్రాంతాన్ని ఏర్పాటు చేయడానికి ఏడీబీ కట్టుబడి ఉంది. 1966 లో స్థాపించబడిన దీనిలో ఈ ప్రాంతం నుండి 68 మంది ఉండగా ఇందులో 49 మంది సభ్యులుగా ఉన్నారు.
పంచాయతీరాజ్ మంత్రిత్వ శాఖ
దేశంలో కోవిడ్-19 వ్యాప్తి నిరోధానికి గ్రామ పంచాయతీల చర్యలు
వెబ్సైట్లు, సామాజిక మాధ్యమాలు, పోస్టర్లు, గోడరాతలతో అవగాహన పెంపు
రోగకారక నిర్మూలన ద్రవాలు చల్లడం, స్థానిక తయారీ రక్షణ సామగ్రి పంపిణీ
పేదల ముంగిటకు ఉచిత రేషన్, ఆర్థిక సహాయం, నిత్యావసరాల సరఫరా
కోవిడ్-19 ప్రపంచ మహమ్మారి నిరోధానికి కేంద్ర పంచాయతీరాజ్ మంత్రిత్వశాఖ రాష్ట్ర ప్రభుత్వాల సహకారంతో ఆయా రాష్ట్రాల పంచాయతీల స్థాయిలో పలు నిర్మాణాత్మక చర్యలు చేపట్టింది. రాష్ట్రాలవారీగా సదరు చర్యలు ఇలా ఉన్నాయి:-
రాజస్థాన్: అన్ని పంచాయతీల్లోనూ వివిధ మాధ్యమాలద్వారా ప్రజల్లో చైతన్యం పెంపు, క్రమం తప్పకుండా పరిశుభ్రత కార్యకలాపాలు, సోడియం హైపోక్లోరేట్ చల్లడం. వ్యక్తిగత రక్షణకు మాస్కుల పంపిణీ, రేషన్ సరకులు, పశుగ్రాసం, పంపిణీ వగైరా...
బీహార్: భారత-నేపాల్ సరిహద్దు సమీపంలోని సింఘ్వానీ గ్రామ సర్పంచ్ అన్ని రకాలుగానూ అందరికీ ఆదర్శప్రాయంగా పనిచేస్తున్నారు.
ఛత్తీస్గఢ్: సామాజిక దూరం పాటింపుపై అవగాహన కల్పన, పంచాయతీరాజ్ అధికారులద్వారా వ్యవసాయ కూలీలు, ఇతర కార్మికులకు హస్త పరిశుభ్రతపై చైతన్యం పెంపు.
తమిళనాడు: పంచాయతీల్లోని గ్రామాల్లో రేషన్ సరకులు తీసుకునే సమయంలో సామాజిక దూరం నిబంధనను తూచా తప్పకుండా పాటిస్తున్న గ్రామస్థులు. రోగకారక నిర్మూలన ద్రవాలు చల్లడం, ఇంటి ముంగిటకు కూరగాయల సరఫరా, ఆరోగ్య-పారిశుధ్య సిబ్బందికి మూడురకాల వ్యక్తిగత రక్షణ సామగ్రి పంపిణీ.
ఒడిషా: కటక్, భువనేశ్వర్, భద్రక్ జిల్లాల పరిధిలోని పంచాయతీల్లో నిరాశ్రయులకు ఆహారం సరఫరా, ఆహార భద్రత సాయం కింద లబ్ధిదారులకు రూ.1,000 వంతున పంపిణీ, గ్రామాల్లో అగ్నిమాపక సిబ్బందిద్వారా రోగకారక నిర్మూలన ద్రవాలు చల్లడం, సామాజిక దూరం పాటింపుపై అవగాహన కల్పన.
తెలంగాణ: రాష్ట్రంలోని అన్ని జిల్లాల పరిధిలో అవగాహన పెంపు సమావేశాలు, సర్పంచులు, కౌన్సిలర్లు, జడ్పీ సభ్యులు, పురపాలక చైర్పర్సన్లు, తహసీల్దార్లు తదితరులకు కోవిడ్-19 విధివిధానాలపై శిక్షణ. స్వయంగా మాస్కులు తయారుచేసి పంపిణీ చేసిన శంకర్పల్లి మండల చైర్పర్సన్.
మహారాష్ట్ర: మహారాష్ట్ర నుంచి డోర్నకల్లోని తమ నివాసాలకు వెళ్తున్న వలస కార్మికులను గమనించిన రాష్ట్ర ప్రభుత్వ అధికారులు వారిని సహాయ శిబిరాలకు తరలించి ఆశ్రయం కల్పించి ఆహారం, నీరు తదితరాలు అందజేశారు.
కర్ణాటక: జాతీయస్థాయికన్నా ముందుగానే ఈ రాష్ట్రంలోని ఉత్తర కన్నడ జిల్లాలోగల జాలి పట్టణ పంచాయతీ దిగ్బంధాన్ని అమలు చేసింది. ఆ మేరకు సర్పంచ్ తమ పంచాయతీ సరిహద్దులను మూసివేయించడమేగాక సమీప పంచాయతీలను కూడా ఈ దిశగా ప్రోత్సహించారు.
లద్దాఖ్: కార్గిల్ జిల్లా పరిధిలోని అతిశీతల ప్రాంతంలోగల చౌకియాల్ పంచాయతీలో ఆహార పంపిణీ చేపట్టారు. దీంతోపాటు లద్దాఖ్లో ఆరోగ్య పరీక్షలు, క్వారంటైన్ సదుపాయాలు కూడా చేపట్టారు.
ఝార్ఖండ్: కోడెర్మా జిల్లాలోని మారుమూల గ్రామాల్లో అటవీశాఖ సిబ్బంది ఉచితంగా రేషన్ సరకులు పంపిణీ చేశారు.
కేరళ: అత్యవసర ప్రతిస్పందన కార్యకలాపాలకు వీలుగా ఎర్నాకుళం జిల్లాలోని వడకెక్కెర పంచాయతీ ఏకంగా ఒక ప్రత్యేక వెబ్సైట్ను ప్రారంభించింది.
అండమాన్-నికోబార్ దీవులు: నిరుపేదలకు నిత్యావసరాలు, రేషన్ సరకులు, తాగునీరు తదితరాలను ఇంటింటికీ సరఫరా చేశారు. కొన్నికుటుంబాలకు నగదు సాయం అందించారు.
గోవా: ఉత్తర గోవాలోని సోనాల్ గ్రామవాసులు తమ గ్రామ ప్రవేశద్వారం వద్ద చెక్కగేటును అమర్చారు. ఇక్కడి యువకులు వంతులవారీగా రాత్రింబవళ్లు కాపలా కాస్తున్నారు. ప్రజలకు బయటకు వెళ్లే అవసరం లేకుండా నిత్యావసరాల సరఫరా నిరాటంకంగా కొనసాగుతోంది.
రహదారి రవాణా, హైవేల మంత్రిత్వ శాఖ
హర్యానాలో రూ.20,000 కోట్లకు పైగా విలువైన కొత్త ఆర్థిక కారిడార్లో వివిధ ప్రాజెక్టులను ప్రారంభించడం మరియు శంఖుస్థాపనలు చేయనున్న గడ్కరీ
హర్యానాలో రూ.20 వేల కోట్లకు పైగా విలువైన కొత్త ఆర్థిక కారిడార్లో భాగంగా కేంద్ర రోడ్డు రవాణా, రహదారులు, ఎంఎస్ఎంఈల శాఖ మంత్రి శ్రీ నితిన్ గడ్కరీ రేపు  వివిధ జాతీయ రహదారుల ప్రాజెక్టులకు శంఖుస్థాపనలు చేయనున్నారు. ఆన్లైన్లో వెబ్ ఆధారితంగా నిర్వహించనున్న ఈ కార్యక్రమానికి హర్యానా ముఖ్యమంత్రి శ్రీ మనోహర్ లాల్ ఖట్టర్ అధ్యక్షత వహించనున్నారు. గడ్కరీ ప్రారంభించనున్న ప్రాజెక్టులలో రూ.1183 కోట్ల వ్యయంతో చేపట్టిన ఎన్హెచ్ 334బీ లోని 35.45 కి.మీ. నిడివి గల 4 వరుసల రోహ్నా / హసన్ఘర్ నుండి జజ్జార్ సెక్షన్ రహదారి, ఎన్హెచ్ 71లోని పంజాబ్-హర్యానా సరిహద్దు నుండి జింద్ సెక్షన్ వరకు రూ.857 కోట్ల వ్యయంతో చేపట్టిన 70 కిలో మీటర్ల పొడువైన 4 వరుసల రహదారి, జాతీయ రహదారి 709లోని జింద్-కర్నాల్ మార్గంలో రూ.200 కోట్ల వ్యయంతో చేపట్టిన 85.36 కి.మీ. నిడివి గల రెండు-వరుసల రహదారి మార్గం తదితరాలు ఉన్నాయి.
శంఖుస్థాపన చేయనున్న పనులివే..
కేంద్ర మంత్రి శంఖుస్థాపన చేయనున్న ప్రాజెక్టులలో జాతీయ రహదారి 152డీలో ఇస్మాయిల్పూర్ నుండి నార్నాల్ వరకు రూ.865 కోట్లతో చేపట్టనున్న 8 ప్యాకేజీలలోని 227 కి.మీ. నిడివి గల 6-వరుసల యాక్సెస్ నియంత్రిత గ్రీన్ఫీల్డ్ ఎక్స్ప్రెస్వే పనులు ఉన్నాయి. దీనికి తోడు జాతీయ రహదారి 352 లోని గురుగ్రామ్ పటౌడి-రేవారి సెక్షన్లోన్లో రూ.1524 కోట్లతో చేపట్టనున్న 46 కి.మీ. నిడివి గల 4-వరుసల రహదారి పనులు, రూ.928 కోట్ల విలువైన 14.4 కి.మీ. 4-వరుసల రేవారి బైపాస్ రహదారి పనులు, జాతీయ రహదారి 11లోని రేవారి-అటెలి మండి సెక్షన్లో సుమారు రూ.1057 కోట్ల వ్యయంతో చేపట్టనున్న 30.45 కి.మీ. నిడివి గల నాలుగు వరుసల రోడ్డు పనులు, జాతీయ రహదారి 148బీ నందు సుమారు 40.8 కి.మీ. నిడివితో 6-వరుసలతో నిర్మించనున్న నార్నాల్ బైపాస్ పనులు, 1380 కోట్ల రూపాయల వ్యయంతో చేపట్టనున్న జాతీయ రహదారి 11లోని నార్నాల్ నుండి అటెలి మండి సెక్షన్లోని పనులు, జాతీయ రహదారి 352 ఏ నందు జింద్-గోహానా  మధ్య 40.6 కి.మీ. నిడివిలో 4-వరుసలుగా చేపట్టనున్న రూ.1207 కోట్ల రూపాయల పనులు, రూ.2502 కోట్ల వ్యయంతో చేపట్టనున్న ఎన్హెచ్ 352ఏ లోని 38.23 కిలో మీటర్ల 4-లేన్ల గోహానా-సోనిపట్ సెక్షన్ పనులు మరియు ఎన్హెచ్ 334బీ లోని 40.47 కిలో మీటర్ల నిడివి గల నాలుగు లేన్ల యుపీ-హర్యానా బోర్డర్ నుండి రోహ వరకు చేపట్టనున్న రూ.1509 కోట్ల విలువైన రహదారి పనులు ఉన్నాయి. ఈ కొత్త ప్రాజెక్టులు హర్యానా ప్రజలకు రాష్ట్రంలో మెరుగైన కనెక్టివిటీని అందించడంతో పాటుగా పంజాబ్, రాజస్థాన్, ఢిల్లీ మరియు ఉత్తర ప్రదేశ్ వంటి ఇతర రాష్ట్రాలకు సున్నితమైన మేటి కనెక్టివిటీ అందించేందుకు ప్రయోజనకరంగా ఉండనుంది. ఈ ప్రాజెక్టుల వల్ల సమయం, ఇంధనం మరియు వ్యయాలు ఆదా అవుతాయి.
దీనికి తోడు ఆయా రాష్ట్రాలలో వెనుకబడిన ప్రాంతాల అభివృద్ధికి ఈ రహదారులు దోహదం చేయనున్నాయి.
యువజన వ్యవహారాలు, క్రీడల మంత్రిత్వ శాఖ
'ఫిట్ ఇండియా ఫ్రీడమ్ రన్'ను కోల్కతాలోని సాయ్ ప్రాంతీయ కేంద్రంలో జెండా ఊపి ప్రారంభించిన పద్మశ్రీ పురస్కార గ్రహీత బులా చౌదరి
కోల్కతాలోని భారత క్రీడల అథారిటీ  ప్రాంతీయ కేంద్రం 'ఫిట్ ఇండియా ఫ్రీడమ్ రన్' నిర్వహించింది. 'నేతాజీ సుభాష్ ఈస్టర్న్ సెంటర్'లో నిర్వహించిన ఈ కార్యక్రమంలో అర్జున, పద్మశ్రీ పురస్కార గ్రహీత బులా చౌదరి పాల్గొన్నారు. బులా చౌదరి, జాతీయ మహిళల ఈత పోటీల మాజీ విజేత. ఐదు సముద్ర మార్గాల్లో ఈదిన తొలి మహిళగా రికార్డు సృష్టించారు. 'ఫిట్ ఇండియా ఫ్రీడమ్ రన్'ను బులా చౌదరి జెండా ఊపి ప్రారంభించారు. సాయ్ ప్రాంతీయ కేంద్రం అధికారులు, కోచ్లు ఈ కార్యక్రమంలో పాల్గొన్నారు.
రోగనిరోధక శక్తి పెంపొందించే ఏకైన మార్గం ఆరోగ్యమేనని బులా చౌదరి చెప్పారు. "కొవిడ్ సమయంలోనే కాదు, తర్వాత పరిస్థితుల్లోనూ ఆరోగ్యంగా ఉండడం ముఖ్యం. మీరు ఆరోగ్యంగా ఉంటే, మీ కుటుంబం, మొత్తం దేశం ఆరోగ్యంగా ఉంటుంది. ప్రతి వ్యక్తి రోజూ వ్యాయామం చేయాలి" అని సూచించారు.
శారీరక శ్రమ, ఆరోగ్యం ప్రాముఖ్యతపై అవగాహన కల్పించడానికి సాయ్ కేంద్రం బయట ఫ్రీడమ్ రన్ నిర్వహించారు. తూర్పు జోన్లో ఉన్న అన్ని 'నేషనల్ సెంటర్స్ ఆఫ్ ఎక్స్లెన్స్' , సాయ్ శిక్షణ కేంద్రాలు , ఖేలో ఇండియా శిక్షణ కేంద్రాల్లోనూ 'ఫిట్ ఇండియా ఫ్రీడమ్ రన్' నిర్వహించారు. అవి:
1. ఎన్సీవోఈ జగత్పూర్
2. ఎస్టీసీ ఆగర్తల
3. ఎస్టీసీ బోల్పూర్
4. ఎస్టీసీ బుర్ద్వాన్
5. ఎస్టీసీ కటక్
6. ఎస్టీసీ ధేన్కనల్
7. ఎస్టీసీ గిధౌర్
8. ఎస్టీసీ హజారీబాగ్
9. ఎస్టీసీ జోల్పాగురి
10. ఎస్టీసీ కిషన్గంజ్
11. ఎస్టీసీ లెబాంగ్
12. ఎస్టీసీ పట్నా
13. ఎస్టీసీ పోర్ట్ బ్లెయిర్
14. ఎస్టీసీ రాంచి
15. ఎస్టీసీ సుందర్గర్